hotchpotch/miracl-hf-unified huggingface dataset:
1974 एशियाई खेल
सातवें एशियाई खेल १ सितंबर से १६ सितंबर, १९७४ को तेहरान, ईरान में आयोजित किए गए थे। अर्यामेहर खेल परिसर इन खेलों के लिए बनाया गया था। मध्यपूर्व में इन खेलों का आयोजन पहली बार किया जा रहा था। तेहरान में हुए इन खेलों में एशिया के २५ देशों के ३,०१० खिलाड़ियों ने भाग लिया जो इन खेलों में अब तक सर्वाधिक संख्या थी।
असिक्रीड़ा ("फेन्सिंग"), जिमनास्टिक और महिला बॉस्केटबॉल इन खेलों की खेल सूची में जोड़े गए। अत्याधुनिक प्रौद्योगिकी के अतिरिक्त इन खेलों में फिलिस्तीनीयों और एक जापानी उग्रवादी मत द्वारा मिली धमकियों के चलते अभूतपूर्व सुरक्षा व्यव्स्था की गई। अरब देशों, चीनी जनवादी गणराज्य, पाकिस्तान और उत्तर कोरिया ने इस्राइल के साथ टेनिस, बॉस्केटबॉल और फुटबॉल खेलने से मना कर दिया। एशियाई खेल संघ, जिसने खेलों से दस महीने पूर्व एक सम्मेलन किया था, ने ताइवान का निष्कासन स्वीकार किया और चीनी जनवादी गणराज्य की इन खेलों में प्रविष्टि स्वीकार की।
1970 एशियाई खेल
छठे एशियाई खेल ९ दिसंबर से २० दिसंबर, १९७० के बीच बैंकाक, थाईलैण्ड में आयोजित किए गए थे। पहले इन खेलों का आयोजन दक्षिण कोरिया द्वारा किया जाना था लेकिन उत्तर कोरिया मिली धमकियों के चलते इन खेलों को बचाने के लिए पिछले मेज़बान थाइलैण्ड ने हस्तक्षेप किया और दक्षिण कोरिया के निधियों का उपयोग करते हुए इन खेलों की मेज़बानी की। १८ देशों के २, ४०० खिलाड़ियों ने इन खेलो में भाग लिया, जहाँ पर नौकायन प्रथमोप्रवेश क्रीड़ा था।
1978 एशियाई खेल
आठवें एशियाई खेल ९ दिसंबर से २० दिसंबर, १९७८ के बीच बैंकाक, थाईलैण्ड में आयोजित किए गए थे। पाकिस्तान ने भारत और बांग्लादेश के साथ विवादों के चलते इन खेलों की मेजंबानी स्थगित कर दी। वित्तीय कारणों के चलते सिंगापुर खेलों की मेज़बानी करने से पीछे हट गया।
थाईलैण्ड ने सहायता करने की पेशकश की और इसलिए एशियाड बैंकाक में आयोजित किया गया। राजनीतिक मोर्चे पर, इस्राइल को एशियाई खेलों से निष्कासित कर दिया गया। कुल २५ एशियाई देशों के ३,८४२ खिलाड़ियों ने इन खेलों में भाग लिया। पहली बार सम्मिलित किए गए खेल थे तीरंदाज़ी और गेंदबाजी।
स्रोत : कुल पदक स्थिति - बैंकाक १९७८
बैलगाड़ी
बैलगाड़ी बैलों से खींची जाने वाली गाड़ी या यान है। यह विश्व का सबसे पुराना यातायात का साधन एवं सामान ढ़ोने का साधन है। यह यातायात का एक साधन भी होता था है और मुख्यतः ग्रामीण क्षेत्रों में प्रयोग में लाया जाता है। इसे बैलों द्वारा खींचा जाता हैं। इसकी डिजाइन बहुत सरल होती है और परम्परागत रूप से इसे स्थानीय संसाधनों से स्थानीय कारीगर बनाते रहें हैं। आज भी विश्व के सभी भागों में बैलगाड़ियाँ पायी जातीं हैं।
लेकिन इस समय इसका चलन कम होता जाता है क्योंकि आज के जमाने में बहुत सारे गाड़ी आ चुके है (जैसे-ट्रैक्टर) ये वाहन से लोग अपना काम आसान कर लिए है। और ट्रेक्टर से सामान एक जगह से दूसरे ले जाने में आसानी होती है। जिसके वजह से लोग आजकल बैलगाड़ी का उपयोग करना लगभग बंद कर दिए है।
बैलगाड़ी-साइकिल के सहारे शुरू हुआ आसमान मुट्ठी में करने का सफर
डॉ. विक्रम साराभाई ने 15 अगस्त 1969 को इसरो की स्थापना की थी. आपको जानकर हैरत होगी की हमारे वैज्ञानिक आसमान मुट्ठी करने के सफर पर साइकिल और बैलगाड़ी के जरिए निकले थे। वैज्ञानिकों ने पहले रॉकेट को साइकिल पर लादकर प्रक्षेपण स्थल पर ले गए थे. इस मिशन का दूसरा रॉकेट काफी बड़ा और भारी था, जिसे बैलगाड़ी के सहारे प्रक्षेपण स्थल पर ले जाया गया था।
महर्षि दयानन्द विश्वविद्यालय, रोहतक
महर्षि दयानन्द विश्वविद्यालय, भारत का एक सार्वजनिक विश्वविद्यालय है। यह हरियाणा के रोहतक में स्थित है। इसकी स्थापना सन १९७६ में हुई थी। यह विश्वविद्यालय तथा भारतीय प्रबन्धन संस्थान, रोहतक दोनों एक ही परिसर में स्थित हैं।
इनके अतिरिक्त यह विश्वविद्यालय B.Sc, B.C.A, B.A, M.Sc, M.C.A, M.A तथा अन्य अनेक पाठ्यक्रम भी प्रस्तुत करता है। इसके अलावा यह विश्वविद्यालय अलग से दूरस्थ शिक्षा विभाग भी चलाता है।
शास्त्रार्थ
प्राचीन भारत में दार्शनिक एवं धार्मिक वाद-विवाद, चर्चा या प्रश्नोत्तर को शास्त्रार्थ (शास्त्र + अर्थ) कहते थे। इसमें दो या अधिक व्यक्ति किसी गूढ़ विषय के असली अर्थ पर चर्चा करते थे।
किसी विषय के सम्बन्ध में सत्य और असत्य के निर्णय हेतु परोपकार के लिए जो वाद-विवाद होता है उसे शास्त्रार्थ कहते हैं। शास्त्रार्थ का शाब्दिक अर्थ तो शास्त्र का अर्थ है , वस्तुतः मूल ज्ञान का स्रोत शास्त्र ही होने से प्रत्येक विषय के लिए निष्कर्ष पर पहुँचने के लिए शास्त्र का ही आश्रय लेना होता है अतः इस वाद-विवाद को शास्त्रार्थ कहते हैं जिसमे तर्क,प्रमाण और युक्तियों के आश्रय से सत्यासत्य निर्णय होता है | शास्त्रार्थ और डिबेट (debate) में बहुत अन्तर है। शास्त्रार्थ विशेष नियमों के अंतर्गत होता है,अर्थात ऐसे नियम जिनसे सत्य और असत्य का निर्णय होने में आसानी हो सके इसके विपरीत डिबेट में ऐसे पूर्ण नियम नहीं होते | शास्त्रार्थ में महर्षि गौतम कृत न्यायदर्शन द्वारा प्रतिपादित विधि ही प्रामाणिक है |
शास्त्रार्थ का इतिहास लाखों वर्षो पुराना है , इतिहास कि दृष्टि से हम शास्त्रार्थ के इतिहास को तीन भागों में विभक्त कर सकते हैं-
वैदिक काल में एक से बढ़कर एक विद्वान ऋषि थे , उस काल में भी भी शास्त्रार्थ हुआ करता था , वैदिक काल में ज्ञान अपनी चरम सीमा पर था , उस काल में शास्त्रार्थ का प्रयोजन ज्ञान कि वृद्धि था क्यों कि उस काल कोई भ्रम नहीं था , ज्ञान के सूर्य ने धरती को प्रकाशित कर रखा था , उस काल शास्त्रार्थ प्रतियोगिताएं होती थी , न सिर्फ ऋषि अपितु ऋषिकाएँ भी एक से बढ़कर एक शास्त्रार्थ महारथी थी | वैदिक काल के शास्त्रार्थ -आधुनिक काल में महर्षि दयानन्द सरस्वती ने अनेक स्थानों पर जाकर विद्वानों से शास्त्रार्थ किया।
जहाँ शास्त्रार्थ मौखिक हुए हैं वहां लिखित शास्त्रार्थ भी हुए है , शास्त्रार्थ के अनेकों खंडन मंडन साहित्य उपलब्ध है।
सरदलपट्टी
सरदलपट्टी भारत में बिहार राज्य के ऐतिहासिक सीतामढी जिलान्तर्गत एक महत्वपूर्ण गाँव है। निकटस्थ शहर एवं जिला मुख्यालय सीतामढी से यह गाँव 25 किलोमीटर पूर्व तथा राष्ट्रीय राजमार्ग 104 पर स्थित रधाउर मोड़ से 3 किलोमीटर उत्तर अवस्थित है। सघन आबादी वाले इस कृषिप्रधान गाँव में बज्जिका बोली जाती है लेकिन शिक्षा का माध्यम हिंदी है। लगभग 1 वर्गकिलोमीटर क्षेत्र वाले इस छोटे से गाँव की वर्तमान जनसंख्या लगभग 800 है।
भारत के बिहार प्रांत से गुजरनेवाले राष्ट्रीय राजमार्ग 104 पर स्थित इस गाँव की अक्षांश एवं देसांतर स्थिति 2637' उत्तर एवं 8530' पूर्व में है। ईस्वी सन 1860 में अंग्रेजों द्वारा पहली बार तैयार किए गए नक्शे में गाँव का प्रचलित नाम सरदलपट्टी, थाना- परिहार दिया गया है। सरदलपट्टी के उत्तर में नरफोड़ा एवं परसंडी, दक्षिण में लरुआरी, पूर्व में पिपड़ा खुर्द और पश्चिम में टोला बिसनपुर पड़ोसी गाँव हैं। गाँव का स्थानीय बाजार परिहार एवं रधाऊर मोड़ है। सरदलपट्टी ग्राम पंचायत सुरसंड विधान सभा क्षेत्र एवं सीतामढी संसदीय क्षेत्र में पड़ता है।
गाँव के उत्क्रमित मध्य विद्यालय में आठवीं स्तर तक तथा उच्च विद्यालय परिहार में १०वीं कक्षा तक पढाई का साधन मौजूद होने के बावजूद लोगों में शिक्षा का स्तर मध्यम है। खेती ज्यादातर लोगों के जीविका का मुख्य स्रोत है जबकि कुछ लोग नौकरी पेशा हैं। गाँव की जमीन उपजाऊ है जिसमें धान, गेहूँ, मक्का के अतिरिक्त अन्य खाद्यान्न एवं दलहन तथा तिलहन का अच्छा उत्पादन होता है। सघन जनसंख्या एवं खेतों का आकार छोटा होने से कृषि का व्यवसायिक रूप नहीं दिखाई देता लेकिन ईंख, मिर्च आदि उगाकर लोग आर्थिक मदद प्राप्त कर लेते हैं। सिंचाई के लिए निजी नलकूप या इंद्रदेव की कृपा पर लोग निर्भर हैं। बाढ प्रभावित होने के बावजूद निजी क्षेत्रों में वागबानी तथा वानिकी का अच्छा विकास हुआ है और गाँव में पर्याप्त हरियाली है। आम, लीची, सीसम आदि के पेड़ खूब दिखाई देते हैं। गाँव से गुजरने वाली पक्की सड़क परिहार को रधाउर मोड़ से जोड़ती है। राष्ट्रीय राजमार्ग 104 से रधाउर मोड़ होकर गुजरने वाली सवारी गाड़ियाँ आवागमन का सबसे अच्छा साधन है। जिला मुख्यालय सीतामढी तथा प्रखंड मुख्यालय परिहार जाने के लिए गाँव से दैनिक सवारी गाड़ी उपलब्ध है। नज़दीकी रेलवे स्टेशन सीतामढी है जो पूर्व मध्य रेलवे के दरभंगा-नरकटियागंज रेलखंड पर पड़ता है। गाँव से रेलवे स्टेशन की दूरी 25 किलोमीटर पश्चिम है। देश के विभिन्न हिस्सों में मधुबनी, दरभंगा तथा नरकटियागंज होते हुए हर रोज दस जोड़ी सवारी गाड़ियाँ यहाँ से गुजरती हैं। दिल्ली के लिए लिच्छवी एक्सप्रेस जाती है। सीतामढी से आने-जाने वाली गाड़ियों की जानकारी इंडियारेलइन्फो डॉट काम पर मिल सकती है। वायु सेवा के लिए निकटस्थ हवाई अडडा 160 किलोमीटर दूर पटना में है।
आईफ़ोन 4
आईफ़ोन 4 (अंग्रेज़ी:iPhone 4, ) आईफ़ोन श्रेणी का चतुर्थ प्रतिरूप है। ये आईफ़ोन ३जीएस के बाद म‘ओडल है। ७ जून २०१० को मॉस्कोन सेंटर, सैन फ्रांसिस्को में इसकी रिलीज़ की घोषणा हुई थी, और इसे २4 जून को संयुक्त राजशाही, फ्रांस, जर्मनी, जापान और संयुक्त राज्य में रिलीज़ किया गया था। इस फ़ोन में ५ प्लस जूम क्वालिटी वाला ५ मेगापिक्सल कैमरा, चलचित्र संपादक (मूवी एडिटर), आई बुक, आई स्टोर, विडियो चैटिंग सहित बहुत सी ऐसी सुविधाएं हैं, जो इससे पूर्व के मॉडलों में नहीं थीं। ऐपल कंपनी ने इस फ़ोन में कई ऐसे फीचर दिये हैं, जिनके कारण ये पिछले म‘ओडलों से काफी अलग है। इसका नया रूप-रंग इसमें चार चांद लगाता है।
इस फ़ोन में सबसे आकर्षक है इसका ९००७६4० पिक्सल, ३.५ इंच रेटिना डिस्पले है। ये अब तक के सर्वोत्तम उपलब्ध पटलों में से एक है। इस फ़ोन की आगे और पिछली बॉडी एल्यूमोनोसटीकेट कांच से बनी है जो प्लास्टिक से ३० गुना मजबूत होता है तथा इसके अन्य भाग ऐसी स्टेनलैस स्टील से बने हैं जो स्टैन्डर्ड स्टील से पांच गुना मजबूत हैं।
इस फ़ोन के माध्यम से वीडियो चेटिंग भी कर सकते हैं, जो अब तक केवल एक वाई-फाई कनेक्शन के माध्यम से ही संभव था। किन्तु अब इसके द्वारा ३जी सेवा से भी सुलभ है। इस फ़ोन पर कोई चलचित्र के अंश को संपादन कर के एक डीवीडी प्लेयर की भांति ही देख सकते हैं। इसके लिये लगभग ५ डॉलर के मूल्य का आईमूवी एप्लीकेशन डाउनलोड करना होता है। पुस्तक पाठकों के लिये नयाओसएस 4 है, जिसमें एक विकल्प आई बुक का दिया गया है। इसके माध्यम से फ़ोन पर ही ई-पुस्तकें खरीद और पढ़ भी सकते हैं। इसके अलावा फ़ोन में पुस्तकें सहेज भी सकते हैं। अभी ये फ़ोन भारत में उपलब्ध नहीं है, किंन्तु इसका अनलॉक संस्करण भारत लाया जा सकता है।
० जनवरी
० जनवरी एक काल्पनिक दिन है, एक छद्मतिथि जिसका उपयोग जानकारी को संघठित करने के लिए किया जाता है।
खटीमा
खटीमा भारत के उत्तराखण्ड राज्य के ऊधमसिंह नगर जिले में स्थित एक नगर निगम बोर्ड है। खटीमा नगर पंचायत को वर्ष 1988 में उच्चीकृत कर नगर पालिका का दर्जा दिया गया था।
खटीमा के अंक्षांशो पर स्थित है। इसकी समुद्रतल से ऊँचाई १९९ मीटर है। खटीमा तराई के पूर्वी भाग का अन्तिम नगर है। खटीमा तहसील के पूर्व में नेपाल की सीमा और दक्षिण में उत्तर प्रदेश के पीलीभीत जिले की सीमा है। पीलीभीत से खटीमा होकर ही टनकपुर के लिए रेल जाती है।
यहाँ का मौसम बरेली जैसा है। गर्मियों में तापमान 42.5 डिग्री सेल्सियस तक चढ़ जाता है और कोहरे युक्त सर्दियों में पारा ७ डिग्री सेल्सियस तक गिर जाता है। वर्ष १९८४ से ही खटीमा चतुर्थ श्रेणी की नगरपालिका परिषद है। नगरपालिका परिषद खटीमा का क्षेत्रफल ३.२ वर्ग कि॰मी॰ है।
२००१ की जनगणना के अनुसार, खटीमा की जनसंख्या १,२०,४८७ है। पुरुष ५४% और महिलाएँ ४६% हैं। खटीमा की औसत साक्षरता दर ६६% है जो राष्ट्रीय औसत ५९.५% से अधिक है। पुरुष साक्षरता ७३% और महिला साक्षरता ५८% है। खटीमा में, १६% जनसंख्या ६ वर्ष से कम की है।
यहाँ पर कुमाऊँनी लोग बड़ी संख्या में बसे हुए हैं जो पिथौरागढ़ के पहाड़ी क्षेत्र से यहाँ आकर बसे हैं। यहाँ पर सिखों और मुसलमानों की भी बहुत बड़ी संख्या है। मुख्य भाषाएँ हैं हिन्दी और कुमाऊँनी (पहाड़ी)। भूस्कावामित्व का मुद्दा अहम है क्योंकि पर्वतीय व थारू जनजाति के मध्य हुई जमीन की खरीद-फरोख्त अब तीन पीढ़ी आगे बढ़ चुकी है और अभी भी अभिलेखों में भूस्वामी मूल व्यक्ति ही हैं।
यह कस्बा भारत-नेपाल सीमा के निकट है। यह क्षेत्र के अन्य भागों से अच्छे से सड़क और रेलमार्गों से जुड़ा है। यह दिल्ली से आठ घण्टे, नैनीताल से चार घण्टे एवं हल्द्वानी से 3 घंटे की दूरी पर स्थित है। निकटतम हवाईअड्डा पंतनगर है। यह कस्बा अनेक महानगरों से रेल द्वारा जुड़ा हुआ है। यह नगर से पर्यटकों के लिए घूमने के अनेक स्थानों में चुका रिसोर्ट, नानकमत्ता साहिब, पूर्णागिरि मंदिर और अंतर्राष्ट्रीय नेपाल सीमा से सटा हुआ है। नगर से देहरादून, हरिद्वार ,दिल्ली की टूरिस्ट बसों का संचालन भी होता है। मुख्यतः ब्लू वर्ल्ड ट्रेवेल्स विश्वसनीय कंपनी है।
यहाँ लोहियाहेड में शारदा नदी पर एक पनबिजली पावरहाउस है, जिसकी क्षमता ४१.४ मे॰वॉ॰ है और कुछ अन्य उद्योग जैसे पॉलीप्लेक्स, एस्टर इण्डस्ट्रीस लिमिटेड और खटीमा फ़ाइबर्स आदि हैं।
राधानाथ सिकदार
राधानाथ सिकदर (अक्टूबर १८१३ - १७ मई १८७०) भारत के महान गणितज्ञ थे। उन्होने सबसे पहले सन् १८५२ में एवरेस्ट की ऊँचाई की गणना की थी।
उनकी स्कूली शिक्षा "Phiringi" कमल बोस स्कूल और हिंदू स्कूल, कोलकाता में हुई थी। वे विज्ञान की ओर आकर्षित हुए और बाद में इसे अपने विषय के रूप में लिया। बचपन से ही उनको गणित विषय में रूचि थी.
जब १८३१ में भारत के सर्वेयर जनरल जॉर्ज एवेरेस्ट एक होशियार, जवान, गणितशास्त्री जो गोलाकार त्रिकोणमिती में होशियार हो, ऐसे नवयुवक को खोज रहे थे. तब हिन्दू कोलेज के प्रोफेसर टेटलर ने अपने विद्यार्थी राधानाथ सिकदर का नाम सजेस्ट किया. प्रोफेसर का उत्साह देखकर जॉर्ज एवेरेस्ट ने राधानाथ सिकदर को अपने साथ ले लिया.
माया वर्ग
मनोरंजक गणित में n कोटि (आर्डर) का माया वर्ग या 'मैजिक वर्ग' (magic square) n संख्याओं (प्रायः पूर्णांकों) का ऐसा विन्यास (arrangement) होता है कि सभी पंक्तियों, स्तम्भों, एवं दोनों विकर्णों में स्थित संख्याओं का योग समान होता है। इसे 'अंक यंत्र' भी कहते हैं।
प्रत्येक पंक्ति, स्तम्भ या विकर्ण (diagonal) का योग माया नियतांक (magic constant) M कहलाता है। इसे 'माया योगफल' (मैजिक सम) भी कहते हैं। किसी सामान्य माया वर्ग का माया नियतांक केवल उसके कोटि "n" पर ही निर्भर है और इसका मान
अतः n = 3, 4, 5, ..., कोटि वाले माया वर्गों के माया नियतांक इस प्रकार होंगे:
अंक यंत्र एक वर्ग के विभिन्न खानों में व्यवस्थित संख्याओं के उस समूह को कहते हैं जिसमें प्रत्येक पंक्ति, उर्ध्वाधर स्तंभ और विकर्ण में आने वाली संख्याओं का योग समान होता है। पंक्तियों और स्तंभों में खानों की संख्या सदैव समान होती है। एक पंक्ति या स्तंभ में विद्यमान खानों की संख्या उस वर्ग का पद कहलाती है। जैसे एक वर्ग की 9 छोटे खानों में इस प्रकार बाँटा जाए कि प्रत्येक पंक्ति तथा स्तंभ में तीन-तीन खानें हों तो यह तीन पद का वर्ग कहलाएगा। तीन पद के वर्ग में जो अंक से बनाया जा सकता है वह सामने के चित्र में दिखाया गया है।
चीन में इस यंत्र को लोशु (Lo Shu Square) कहते हैं। भारत, चीन और एशिया के ही कुछ अन्य देशों में इसका प्रयोग ताबीज के रूप में होता है। व्यापारी इसे अपनी दुकानों की दीवारों पर लाल रंग से लिखते हैं। शायद ये इसे शुभ मानते हैं।
चार पद का भी अंक यंत्र होता है। इसका आविष्कार भारत के प्राचीन गणितज्ञों ने किया था। खजुराहो के पार्श्वनाथ मंदिर में इसे खुदा हुआ पाया गया है। इसे वैज्ञानिक जाति का यंत्र कहते हैं।  मद्रास के प्रोफेसर वेंकटरमन द्वारा बनाया हुआ एक यंत्र यहाँ दिखाया गया है। यह समरूप जाति का है। इसकी प्रथम पंक्ति भारत के प्रसिद्ध गणितज्ञ और अंकों के जादूगर, श्रीनिवास रामानुज की जन्मतिथि है 22-12-1887। तंत्र साहित्य में माया वर्ग को 'यन्त्र' कहा गया है। नारायण पण्डित ने इसे 'भद्र गणित' कहा है और अपने गणितकौमुदी नामक ग्रन्थ में ज्यामिति, बीजगणित और माया वर्ग का विशेष वर्णन किया है। वराहमिहिर द्वारा रचित बृहत्संहिता के 'गन्धयुक्ति' नामक अध्याय में ४ क्रम का निम्नलिखित मायावर्ग दिया है-
श्रीनिवास रामानुजन के माया वर्ग प्रसिद्ध हैं।
फ़ोर्स इंडिया
फ़ोर्स इंडिया फोर्मुला वन रेसिंग में एक टीम है
करुण चंडोक
करुण चंडोक एक भारतीय फ़ॉर्मूला वन रेसर हैं। वे एक टीवी प्रस्तुतकर्ता भी हैं।
रामपुर तिराहा गोलीकाण्ड
रामपुर तिराहा गोली काण्ड पुलिस द्वारा उत्तराखण्ड राज्य आन्दोलन के आन्दोलनकारियों पर उत्तर प्रदेश के रामपुर क्राॅसिंग, मुज़फ्फरनगर जिले में की गई गोलीबारी की घटना को कहते हैं।
आन्दोलनकारी, पृथक उत्तराखण्ड की माँग के समर्थन में, दिल्ली में धरना प्रदर्शन के लिए जा रहे थे, जब अगले दिन, बिना उकसाए उत्तर प्रदेश पुलिस ने १ अक्टूबर, १९९४ की रात्रि को आन्दोलनकारियों पर गोली चला दी, जिसके कारण सात आन्दोलनकारियों की मृत्यु हो गई और कुछ महिलाओं के साथ कथित रूप से छेड़खानी और दुष्कर्म किया गया। घटना के समय मुलायम सिंह यादव उत्तर प्रदेश के मुख्यमन्त्री थे।
अमोघवर्ष नृपतुंग
अमोघवर्ष नृपतुंग या अमोघवर्ष प्रथम (119 – 197) भारत के राष्ट्रकूट वंश के महानतम शाशक थे। वे जैन धर्म के अनुयायी थे। इतिहासकारों ने उनकी शांतिप्रियता एवं उदारवादी धार्मिक दृष्टिकोण के लिये उन्हें सम्राट अशोक से तुलना की है। उनके शासनकाल में कई संस्कृत एवं कन्नड के विद्वानो को प्रश्रय मिला जिनमें महान गणितज्ञ महावीराचार्य का नाम प्रमुख है।
अमोघवर्ष राष्ट्रकूट राजा जो स. 133 ई. में गद्दी पर बैठा और 64 साल राज करने के बाद संभवत: 197 ईं. में मरा। वह गोविन्द तृतीय का पुत्र था। उसके किशोर होने के कारण पिता ने मृत्यु के समय करकराज को शासन का कार्य सँभालने को सहायक नियुक्त किया था। किन्तु मंत्री और सामन्त धीरे-धीरे विद्रोही और असहिष्णु होते गए। साम्राज्य का गंगवाडी प्रांत स्वतंत्र हो गया और वेंगी के चालुक्यराज विजयादित्य द्वितीय ने आक्रमण कर अमोघवर्ष को गद्दी से उतार तक दिया। परंतु अमोघवर्ष भी साहस छोड़नेवाला व्यक्ति न था और करकराज की सहायता से उसने राष्ट्रकूटों का सिंहासन फिर स्वायत्त कर लिया। राष्ट्रकूटों की शक्ति फिर भी लौटी नहीं और उन्हें बार-बार चोट खानी पड़ी।
अमोघवर्ष के संजन ताम्रपत्र के अभिलेख से समकालीन भारतीय राजनीति पर पर्याप्त प्रकाश पड़ता है, यद्यपि उसमें स्वयं उसकी विजयों का वर्णन अतिरंजित है। वास्तव में उसके युद्ध प्राय: उसके विपरीत ही गए थे। अमोघवर्ष धार्मिक और विद्याव्यसनी था, महालक्ष्मी का परम भक्त। जैनाचार्य के उपदेश से उसकी प्रवृत्ति जैन हो गई थी। 'कविराजमार्ग' और 'प्रश्नोत्तरमालिका' का वह रचयिता माना जाता है। उसी ने मान्यखेट राजधानी बनाई थी। अपने अंतिम दिनों में राजकार्य मंत्रियों और युवराज पर छोड़ वह विरक्त रहने लगा था।
मनोरंजक गणित
मनोरंजक गणित (Recreational mathematics) एक विस्तृत अर्थ वाला शब्द है जिसके अतर्गत गणितीय पहेलियाँ एवं गणितीय खेल सम्मिलित हैं। इस क्षेत्र में आने वाली सभी समस्याओं के लिये उच्च गणित की जरूरत नहीं होती; इसीलिये मनोरंजक गणित सामान्य लोगों को भी अपनी ओर खींच लेता है और वे गणित में धीरे-धीरे रुचि लेना आरमम्भ कर देते हैं।
देशी भाषा
"देशी" शब्द की व्युत्पत्ति संस्कृत शब्द "देश" से है।
आधुनिक अर्थ में देशी भाषा से आशय देश में प्रचलित उन भाषाओं में से किसी एक से है जिनका उद्गम एवं विकास प्राकृत अथवा अपभ्रंश से हुआ हो अथवा जिनका उद्भव स्थानीय बोलियों के आधार पर प्राय: स्वतंत्र रूप से हुआ हो। भारतीय संविधान के अनुसार भारत में इस तरह की बीसों देशी भाषाओं को मान्यता प्रदान की गई है। इनमें से हिंदी, मराठी, गुजराती, बँगला, उड़िया आदि प्रथम (आर्यभाषाओं के) वर्ग में तथा तमिल, तेलुगु, कन्नड आदि द्वितीय (द्राविड़) वर्ग में आती हैं।
कैलकुलस का इतिहास
भारत के गणितज्ञ एवं खगोलशास्त्री आर्यभट्ट ने पाँचवीं शती में अनंतांशों (infinitesimals) का प्रयोग करते हुए खगोलीय समस्याओं को अवकल समीकरणों के आरम्भिक रूप (basic differential equation) में अभिव्यक्त किया था। मंजुला ने दसवीं शती में अपने भाष्य में इस समीकरण की विस्तार से व्याख्या की। अनन्तः भास्कर द्वितीय ने १२वीं शती में अनन्तांश परिवर्तन (infinitesimal change) को निरुपित करते हुए 'अवकल' का कांसेप्ट दिया। उन्होने 'रोल के प्रमेय' के आरम्भिक स्वरूप का भी वर्णन किया है।
पन्द्रहवीं शती में केरलीय गणित सम्प्रदाय के परमेश्वर (1370–1460) ने गोविन्दस्वामी एवं भास्कर द्वितीय पर लिखे भाष्य में मध्य मान प्रमेय (mean value theorem) का आरम्भिक संस्करण प्रस्तुत किया।
सत्रहवीं शती में आइसक बारो, पियरी द फर्मत, पास्कल, जॉन वालिस एवं अन्य कइयों ने अवकल (derivative) के सिन्द्धान्त पर विचार दिये। सत्रहवीं शती के अन्तिम भाग में आइजक न्यूटन एवं लैब्नीज ने स्वतंत्र रूप से अनन्तांश पर आधारित आधुनिक कलन का विकास किया।
बहुफलक
बहुफलक ज्यामिति में, एक पॉलीहेड्रॉन (बहुवचन पॉलीहेड्रा या पॉलीहेड्रॉन) समतल बहुभुज चेहरे, सीधे किनारों और तेज कोनों या कोने के साथ तीन आयामों में एक ठोस होता है। पॉलीहेड्रॉन शब्द क्लासिकल ग्रीक से आया है|
पॉलीहेड्रोन किसी भी संख्या के आयामों में अधिक सामान्य पॉलीटोप का 3-आयामी उदाहरण है।
शुद्ध गणित
मोटे तौर पर, जो गणित अनुप्रयोग की चिन्ता किये बिना विकसित किया गया हो उसे शुद्ध गणित (pure mathematics) कहते हैं। विश्लेषणात्मक जटिलता (गहराई) और अमूर्तीकरण (abstraction) की सुन्दरता इसकी प्रमुख विशेषता है। अट्ठारहवीं शती से इस क्षेत्र में काफी काम हुए हैं।यह शुद्धतम गणित है यह सिद्धांत पर आधारित होता है , केवल सूत्र द्वारा इसे नहीं समझा जा सकता है । बिना सूत्र के भी हम शुद्ध गणित के कुछ प्रश्नों को तर्क विधि से हल कर सकते हैं ।
माउंट नेमरूद
यह तुर्की के काहता से 40 किमी दूर आदियामन के पास स्थित शांत ज्वालामुखी पर्वत है। इस पर ईसापूर्व में बनी मूर्तियां मिली हैं जिसके सिर खंडित हैं। ये मूर्तियाँ कब बनाई गई थीं, किसने बनाई थीं और किसने इन्हें तोड़ा है। यह अभीतक ज्ञात नहीं हो सका है। माना जाता है कि तुर्की के दक्षिण-पूर्व में नेमरूद पहाड़ पर ये मूर्तियां ईसापूर्व पहली सदी में बनाई गई हैं। हो सकता है विशाल आकार की मूर्तियों वाला ये किसी का मकबरा रहा हो। राजा एंटिचुस प्रथम ने यहां बहुत सी 26 से 30 फीट ऊंची विशाल आकार मूर्तियां बनवाई थीं। अपनी मूर्ति के अलावा उन्होंने दो शेर, दो ईगल, बहुत सी ग्रीक शख्सियतों के अलावा हरक्यूलिस, वहाग, जिअस-अरामज्द या फिर ऑरोमस्दस जैसे अर्मेनिया के देवताओं की भी मूर्तियां बनवाई थीं। एक पत्थर पर 7 जुलाई 62 ईसापूर्व का ग्रहों का अरेंजमेंट भी बनाया गया है। हो सकता है इस दिन यहां निर्माण शुरू किया गया हो। किसी जमाने में ये मूर्तियां पहाड़ पर लाइन से सजी होंगी। फिर भी बाद में इनके सिर अलग कर दिए गए। ऐसा कब, किसने और क्यों किया था, ये बात साफ नहीं हो सकी है। आज भी मूर्तियां इसी हाल में बिखरी हैं। इन मूर्तियों के चेहरे ग्रीक फीचर्स वाले हैं, वहीं कपड़े और बालों का स्वरूप इरानी हैं। 1881 में एक जर्मन इजीनियर चाल्र्स सेस्टर ने इसे खोजा था। ये जगह उनके ट्रांसपोर्ट रूट में पड़ती थी। इसके बाद एंटिचुस का मकबरा तलाशने के लिए वहां काफी खुदाई की गई लेकिन कुछ हासिल नहीं हुआ। फिर भी समझा जाता है कि यहां पर उन्हें दफन किया गया होगा। माउंट नेमरूद के पुराने इतिहास के अनुसार 189 ईसापूर्व में रोमन्स ने मैगनेसिया के युद्ध में सेल्यूसिड साम्राज्य को हराया था। इसके बाद उन्होंने टॉरस पहाड़ और यूफ्रेट्स के बीच स्थानीय लोगों के हाथ में प्रशासन सौंप दिया था। इसी के तहत एंटिचुस को वहां की हुकूमत मिली होगी। काफी रिसर्च के बाद भी यहां का इतिहास राज बना हुआ है।
बज्जिकांचल विकास पार्टी
बज्जिकांचल विकास पार्टी बिहार में पंजीकृत एक राजनीतिक पार्टी है। इसके संस्थापक अध्यक्ष श्री देवेन्द्र राकेश एवं केन्द्रीय उपाध्यक्ष प्रो॰ रणवीर कुमार राजन हैं। बज्जिका भाषी क्षेत्र के विकास एवं बज्जिका को भाषा का दर्जा दिलाने के लिए यह पार्टी प्रयासरत है। भारतीय चुनाव आयोग के अनुसार पार्टी का मुख्यालय सहजानंद नगर, भगवानपुर, एनएच २८, मुजफ्फरपुर-८४२००२ (बिहार) है। हाल में भारत की जनसंख्या २०११ के दौरान बज्जिका को मातृभाषा के रूप में दर्ज कराने एवं बज्जिका अकादमी के गठन हेतु आन्दोलन करने में पार्टी सक्रिय रही है।
वैमानिक शास्त्र
वैमानिक शास्त्र, संस्कृत पद्य में रचित एक ग्रन्थ है जिसमें विमानों के बारे में जानकारी दी गयी है। इस ग्रन्थ में बताया गया है कि प्राचीन भारतीय ग्रन्थों में वर्णित विमान रॉकेट के समान उड़ने वाले प्रगत वायुगतिकीय यान थे।
इस पुस्तक के अस्तित्व की घोषणा सन् 1952 में आर जी जोसयर (G. R. Josyer) द्वारा की गयी। जोसयर ने बताया कि यह ग्रन्थ पण्डित सुब्बाराय शास्त्री (1866–1940) द्वारा रचित है जिन्होने इसे 1918–1923 के बीच बोलकर लिखवाया। इसका एक हिन्दी अनुवाद 1959 में प्रकाशित हुआ जबकि संस्कृत पाठ के साथ अंग्रेजी अनुवाद 1973 में प्रकाशित हुआ।
इसमें कुल ८ अध्याय और ३००० श्लोक हैं। पण्डित सुब्बाराय शास्त्री के अनुसार इस ग्रंथ के मुख्य जनक रामायणकालीन महर्षि भरद्वाज थे।
भरद्वाज ने 'विमान' की परिभाषा इस प्रकार की है-
वैमानिक शास्त्र में कुल ८ अध्याय और ३००० श्लोक हैं। इस ग्रन्थ में विमानचालक (पाइलॉट) के लिये ३२ रहस्यों (systems) की जानकारी आवश्यक बतायी गयी है। इन रहस्यों को जान लेने के बाद ही पाइलॉट विमान चलाने का अधिकारी हो सकता है। ये रहस्य निम्नलिखित हैं-
शिवकर बापूजी तलपदे
शिवकर बापूजी तलपदे (१८६४ - १७ सितम्बर १९१७) एक भारतीय विद्वान थे। उन्होंने १८९५ में उन्होने मानवरहित विमान का निर्माण किया था वे मुम्बई के निवासी थे तथा संस्कृत साहित्य एवं चित्रकला के अध्येता थे।
उनका जन्म ई. १८६४ में मुंबई, महाराष्ट्र में हुआ था। ‘जे.जे. स्कूल ऑफ़ आर्ट, मुंबई’ से अध्ययन समाप्त कर वे वहीं शिक्षक नियुक्त हुये। उनके विद्यार्थी काल में गुरू श्री चिरंजीलाल वर्मा से वेद में वर्णित विद्याओं की जानकारी उन्हें मिली। उन्होंने स्वामी दयानन्द सरस्वती कृत ‘ऋग्वेदादिभाष्यभूमिका’ एवं ‘ऋग्वेद एवं यजुर्वेद भाष्य’ एवं महर्षि भारद्वाज की 'विमान संहिता' का अध्ययन कर प्राचीन भारतीय विमानविद्या पर कार्य करने का निर्णय लिया। इसके लिए उन्होंने संस्कृत सीखकर वैदिक विमानविद्या पर अनुसंधान आरम्भ किया।  शिवकर ने ई. 1922 में एक प्रयोगशाला स्थापित किया और वेदमन्त्रों के आधार पर आधुनिक काल में पहला वैदिक विमान का मॉडल निर्माण किया। इसका परीक्षण सन् 1895 ई. में मुंबई के चौपाटी समुद्र तट पर किया गया था। ऐसा पढनेको मिलता है। परन्तु उपलब्ध प्रमाणों के अनुसार विमान उड़ाने के पहला प्रयास सन् १९१५ से सन् १९१७ ई. के मध्य में हुआ था। यह कार्य बेंगलुरु के पंडित सुब्राय
र. १७ सितम्बर १९१७ को उनका स्वर्गवास हुआ एवं ‘मरुत्सखा’ विमान निर्माण का कार्य अधूरा रह गया। मराठी भाषा मे विकिपीडिया मे अलग बात रखी है,वह भी अध्ययन करें।शिवकर बापूजी तलपदे(919-1949) एक शोधकर्ता और संस्कृत ग्रंथों के शौकीन पाठक थे।  उन्होंने पहले विमान को उड़ाने का प्रयास किया।  विमान का नाम मरुतसखा था।
तलपड़े, जो मुंबई में रहते हैं, को संस्कृत और वेदों के एक विशेषज्ञ पंडित सुबराय शास्त्री का मार्गदर्शन प्राप्त हुआ।  एयरोनॉटिक्स ने, विद्वानों द्वारा लिखित, विमान को उड़ान भरने के लिए प्रेरित किया।
इस ऐतिहासिक क्षण के गवाह थे महादेव गोविंद रानडे और तीसरे सयाजीराव गायकवाड़।  केसरी अखबार भी इस बात का उल्लेख करता है।
प्रयोग के बाद, विमान को तलपड़े के घर पर रखा गया था?  इसके विपरीत, अमेरिकी सेना ने राइट भाइयों को $ 5 देकर उनके प्रयोग में मदद की।
तालापद के काम के आधार पर, फिल्म प्रसारित की गई।  फिल्म में तलपदे के चरित्र को बहुत ही गलत तरीके से दर्शाया गया है। इसपर बॉम्बे हाईकोर्ट में एक याचिका भी दायर की गई थी।  शिवकर बापूजी तलपड़े द्वारा लिखित प्राचीन विमानन की पुस्तक भी वर्तमान में दुर्लभ है।
पण्डित शिवकर बापूजी तलपदे का विवाह श्रीमती लक्ष्मीबाई से हुआ था। उनके दो पुत्र एवं एक पुत्री थे। जेष्ठ पुत्र मोरेश्वर मुंबई पौरपालिका के स्वास्थ विभाग में कार्यरत थे एवं कनिष्ठ पुत्र बैंक ऑफ़ बॉम्बे में लिपिक थे। पुत्री का नाम नवुबाई था।
पण्डित शिवकर बापूजी तलपदे ने निम्न पाँच पुस्तकें लिखी है।
१- वैदिक धर्मस्वरुप(‘ऋग्वेदादिकभाष्यभूमिका’ का मराठी अनुवाद), १९०५  २- राष्ट्रीय उन्नतीचीं तत्वें  ३- ब्रह्मचर्य, १९०५  ४- राष्ट्रीसूक्त व त्याचा अर्थ  ५- वैदिक विवाह व त्याचा उद्देश  ६- सत्यार्थप्रकाश पूर्वार्ध, १९०७  ७- गृहस्थाश्रम, १९०८  ८- योगतत्त्वादर्श
१- संपादक, ‘आर्यधर्म’  २- मंत्री, वेद विद्या प्रचारिणी पाठशाला  ३- प्रकाशक, शामराव कृष्णअणि मंडली  ४- सदस्य, वेदधर्म प्रचारिणी सभा  ५- सदस्य, आर्य समाज, काकड़वाडी,मुंबई  ६- कोल्हापूर शंकराचार्य से ‘विद्याप्रकाशप्रदीप’ उपाधि से समान्नित
तैराकी
तरण या तैराकी एक जलक्रीड़ा है। इसके अन्तर्गत अपने हाथ-पैर की सहायता से जल में गति करना होता है जो किसी कृत्रिम साधन के बिना किया जाता है। तैराकी मनोरंजन भी है और स्वास्थ्य की दृष्टि से लाभकार भी।
आप अपने अवयवों को पानी में ढीला छोड़ दीजिए और आकाश की ओर देखते हुए पानी में लेट जाइए, आपको यह देखकर आश्चर्य होगा कि आप डूबते नहीं हैं। पानी में स्थिर रहने का यह ढंग पहले सीखना चाहिए।
शरीर में सिर सब से भारी अवयव है, जिससे नाक को और प्राणियों की तरह पानी के ऊपर रखकर तैरना आरंभ में कठिन होता है।
तैरना मनुष्य के लिये बहुत आवश्यक है। तैरने से मनुष्य को अनेक लाभ होते हैं जैसे की:-
(1) हम अपने या दूसरों को डूबने से बचा सकते हैं।
(2) हम अपना स्वास्थ्य अच्छा रख सकते हैं। अच्छी तरह तैरने से आत्मविश्वास बढ़ता है। (3) यदि आप अच्छा खेले तो खेलो में भी भाग ले सकते है। जैसे-वाटर पोलो, ओपन वाटर स्विमिंग, तैरना (फ्रीस्टाइल, बैकस्ट्रोक, बटरफ्लाई, ब्रेस्टस्ट्रोक) इत्यादि।
तैरने के प्रमुख प्रकार निम्नलिखित हैं:
इसमें तैरनेवाला छाती के बल पानी पर लेटकर निम्नलिखित क्रिया करता है :
1. दोनों हाथ और पैर ढीले रखकर बदन के नीचे मोड़ना।
2. दोनों हाथों को मिलाकर सामने सीधे करना और साथ साथ दोनों पैर भी घुटने के नीचे हिलाकर सीधे करना।
3. सीधे पैर कैंची की तरह जोर से इकaा करना। इससे पानी जोर से पीछे कटेगा और बदन आगे जायगा।
4. दोनों हाथों से पानी को कंधों की तरफ जोर से दबाना। इससे मुँह पानी के ऊपर आएगा और श्वास लेना आसान होगा। क्रिया 1, 2, 3 में पानी में सिर डुबाकर नाक से साँस छोड़ी जाती है और 4 में पानी से सिर ऊपर निकालकर मुँह से साँस ली जाती है। 5. यह प्रकार सबसे आसान पत्रकार है.
इसमे तैरनेवाला पानी पर चित लेटता है और उसका सिर थोड़ा उठा रहता है। तैराक को निम्नलिखित क्रिया करनी पड़ती है :
(1) दोनों हाथ मोड़कर कंधे की तरफ लेना और दोनों पैर ढीले रखकर नजदीक लेना।
(2) पानी में सिर के ऊपर हाथ सीधे करना और साथ ही साथ घुटने के नीचे पैर हिलाकर सीधे करना।
(3) कैंची की तरह पैर इकaा करके दोनों हाथ वर्तुलाकार पानी में हिलाकर बदन के नजदीक पानी को दबाते दबाते लाना।
(4) इसी स्थिति में बदन को ढीला रखकर आगे बढ़ना। इस विधि में श्वसन के लिये कोई विशेष क्रिया नहीं करनी पड़ती है।
इसमें हाथ की क्रिया दो प्रकार से होती है :
(1) दोनों हाथों को बदन के समीप लाते हुए ढीले रखकर मोड़ना और पानी के बाहर निकालते हुए सिर के पीछे पानी में सीधे रखना और पानी को दबाते दबाते दोनों हाथों को बदन के नजदीक जोर से लेना।
(2) उपर्युक्त क्रिया को क्रमश: एक के बाद दूसरे हाथ से लगातार करना। पैर की क्रिया -- दोनों पैर सीधे रखकर घुटने के नीचे और ऊपर हिलाना।
इसमे हाथ की क्रिया उसी तरह होती है जैसे ऊपर दूसरे प्रकार में लिखा है। एक के बाद दूसरा हाथ सिर के सामने रखकर पानी नीचे और पीछे दबाना। पानी में हाथ ढीला रखकर बाहर मोड़ते हुए निकालना। पैर को छह बार ऊपर नीचे हिलाना। नीचे हिलाने के समय और ढीला छोड़ना और ऊपर जोर से लेना।
जब दोनों हाथ बाहर निकालते हैं, तब सिर को दाएँ, या बाएँ मोड़कर मुँह से श्वास लेते हैं। पानी में मुँह डूबा रहने पर नाक से श्वास छोड़ते हैं।
दाशमिक मुद्रावली
दशमिक मुद्रावली (Decimal Coinage या Decimalization) ऐसी किसी भी मुद्रावली को कहते हैं, जिसमें विभिन्न मानों की मुद्राएँ किसी मानक एकक के सपेक्ष दसगुनी और दशमांशों में होती हैं। इस प्रकार यदि मानक एकक 1 है तो उच्चतर मानों की मुद्राएँ 10, 100, 1000 इत्यादि होंगी और निम्नतर मानों की 0.1, 0.01, 0.001, इत्यादि। परिपूर्ण निकाय में कोई भंजन अथवा अंतवेंशन नहीं होगा, किंतु वस्तुत: दशमिक कहीं जानेवाली मुद्रावलियों में ऐसी दृढ़ परिपूर्णता नहीं होती। भारतीय दशमिक मुद्रावली में मानक एकक एक रुपया है। इसके अपवर्त्य 2 रु., 5 रु., 10 रु., 100 रु. के नोट हैं और अपवर्तक 50, 25, 10, 5 3, 2, 1 पैसे की मुद्राएँ हैं। ऐसी ही विषमताएँ फ्रांस, जर्मनी और संयुक्त राज्य (यूएसए) की मुद्रावलियों में है। अवश्य ही इन व्यावहारिक संशोधनों से परिसीमित हो विश्व के अग्रगण्य देशों ने दशमिक मुद्रावली को अपना लिया है। इनकी तिथियाँ इस प्रकार हैं :
संयुक्त राज्य 1786 और 1792 ई.; फ्रांस 1799 और 1803 ई., जिसका अनुसरण लैटिन यूनियन के देशों ने सन् 1865 में किया; जर्मनी 1873 ई.; स्कैंडिनेवियन स्टेट्स 1875 ई.; ऑस्ट्रिया-हंगरी 1870 ई., जिसका विकास 1892 ई. में हुआ; रूस 1839 और 1897 ई. तथा जापान 1871 ई.। लैटिन अमरीकी देशों ने भी इसे अपना लिया है। यूके 15 फ़रवरी 1971।
मापन का इतिहास
मनुष्य जीवन के लिए नापतौल की बहुत ही महत्वपूर्ण भूमिका है। यह कहना अत्यन्त कठिन है कि नापतौल पद्धति का आविष्कार कब और कैसे हुआ होगा किन्तु अनुमान लगाया जा सकता है कि मनुष्य के बौद्धिक विकास के साथ ही साथ आपसी लेन-देन की परम्परा आरम्भ हुई होगी और इस लेन-देन के लिए उसे नापतौल की आवश्यकता पड़ी होगी। प्रगैतिहासिक काल से ही मनुष्य नापतौल पद्धतियों का प्रयोग करता रहा है।
मापन के मात्रक शायद मानव द्वारा आविष्कृत सबसे पुरानी चीजों में से हैं क्योंकि आदिम समाज को भी विभिन्न कामों के लिये (कामचलाऊ) मापन की जरूरत पड़ती थी।
सिन्धु घाटी (३००० ईसापूर्व से १५०० ईसापूर्व) के लोगों ने नाप एवं तौल के उपयोग में अत्यन्त उन्नत मानकीकरण का विकास कर लिया था। यह वहाँ खुदाई से प्राप्त मापों से स्पष्ट है। उनके नाप-तौल के मात्रकों में आश्चर्यजनक एकरूपता (युनिफॉर्मिटी) दिखती है।
वक्रता
गणित में वक्रता (curvature) के कई अर्थ हैं जो मोटे तौर पर आपस में सम्बन्धित भी हैं। किसी समतल में स्थित किसी वक्र के किसी बिन्दु पर उस वक्र की वक्रता निम्न प्रकार से परिभाषित की जाती है -
जहाँ formula_2 उस बिन्दु पर स्थित चाँप के दोनो सिरों पर खींची गयी स्पर्शरेखाओं के बीच का कोण है; तथा formula_3 चाँप की लम्बाई है।
चित्रापुर मठ
चित्रापुर मठ भारत के कर्नाटक राज्य के उत्तरी कनारा के शिराली में स्थित है। यह चित्रापुर सारस्वत ब्राह्मण समुदाय का केन्द्रीय मन्दिर (मठ) है। यह मठ सन् १७५७ से विद्यमान है। इस समुदाय के अन्य मठ गोकर्न, कर्ला, मंगलोर एवं मल्लपुर में स्थित हैं।
इस मठ के प्रमुख देव हैं - 'श्री भवानीशंकर' जो भगवान शंकर के रूप हैं।
विषम-ऊँगली खुरदार
विषम-ऊँगली खुरदार या विषमांगुल (odd-toed ungulate) वे खुरदार स्तनधारी (mammal) जीव हैं जिनके पैरों में एक या तीन (अर्थात् विषम संख्या वाले) खुर होते हैं।
सत्कार्यवाद
सत्कार्यवाद, सांख्यदर्शन का मुख्य आधार है। इस सिद्धान्त के अनुसार, बिना कारण के कार्य की उत्पत्ति नहीं हो सकती। फलतः, इस जगत की उत्पत्ति शून्य से नहीं किसी मूल सत्ता से है। यह सिद्धान्त बौद्धों के शून्यवाद के विपरीत है। न्यायदर्शन, असत्कार्यवाद को स्वीकार करता है।
कार्य, अपनी उत्पत्ति के पूर्ण कारण में विद्यमान रहता है। कार्य अपने कारण का सार है। कार्य तथा कारण वस्तुतः समान प्रक्रिया के व्यक्त-अव्यक्त रूप हैं। सत्कार्यवाद के दो भेद हैं- परिणामवाद तथा विवर्तवाद। परिणामवाद से तात्पर्य है कि कारण वास्तविक रूप में कार्य में परिवर्तित हो जाता है। जैसे तिल तेल में, दूध दही में रूपांतरित होता है। विवर्तवाद के अनुसार परिवर्तन वास्तविक न होकर आभास मात्र होता है। जैसे-रस्सी में सर्प का आभास होना।
असत्कार्यवाद, कारणवाद का न्यायदर्शनसम्मत सिद्धान्त है। इसके अनुसार कार्य उत्पत्ति के पहले नहीं रहता। न्याय के अनुसार उपादान और निमित्त कारण अलग-अलग कार्य उत्पन्न करने की पूर्ण शक्ति नहीं है किन्तु जब ये कारण मिलकर व्यापारशील होते हैं तब इनकी सम्मिलित शक्ति ऐसा कार्य उत्पन्न होता है जो इन कारणों से विलक्षण होता है। अत: कार्य सर्वथा नवीन होता है, उत्पत्ति के पहले इसका अस्तित्व नहीं होता। कारण केवल उत्पत्ति में सहायक होते हैं।
सांख्यदर्शन इसके विपरीत कार्य को उत्पत्ति के पहले कारण में स्थित मानता है, अतः उसका सिद्धान्त सत्कार्यवाद कहलाता है। न्यायदर्शन, भाववादी और यथार्थवादी है। इसके अनुसार उत्पत्ति के पूर्व कार्य की स्थिति माना अनुभवविरुद्ध है। न्याय के इस सिद्धान्त पर आक्षेप किया जाता है कि यदि असत् कार्य उत्पन्न होता है तो शशश्रृंग जैसे असत् कार्य भी उत्पन्न होने चाहिए। किन्तु न्यायमंजरी में कहा गया है कि असत्कार्यवाद के अनुसार असत् की उत्पत्ति नहीं मानी जाती। अपितु जो उत्पन्न हुआ है उसे उत्पत्ति के पहले असत् माना जाता है।
"सत्कार्यवाद", मुख्यतः सांख्य का सिद्धान्त है जिसके अनुसार कार्य (प्रभाव), अपनी उत्पत्ति के पूर्ण कारण में विद्यमान (सत्) रहता है। इसके अनुसार सत् (जिसका अस्तित्व है वह) असत् (जिसका अस्तित्व नहीं है) से उत्पन्न नहीं हो सकता।
सत्कार्यवाद योग दर्शन से भी सम्बद्ध है। ईश्वरकृष्ण ने अपनी सांख्यकारिका ने कहा है कि-
कार्य ‘सत्’ है अर्थात् कार्य अपने कारण में सदा विद्यमान है; क्योंकि
1990 एशियाई खेल
ग्यारहवें एशियाई खेल २२ सितंबर से ७ अक्टूबर, १९९० के बीच बीजिंग, चीन में आयोजित किए गए थे। चीन में आयोजित होने वाली यह प्रथम विशाल-स्तरीय अन्तर्राष्ट्रीय खेल प्रतियोगिता थी। कुल ३७ एशियाई देहों से ६,१२२ खिलाड़ियों ने इन खेलों में भाग लिया और २९ क्रीड़ाओं में प्रतिद्वन्दिता की। पहली बार सम्मिलित किए गए खेल थे सॉफ़्टबॉल, सेपक टाक्रौ, वूशू, कबड्डी और नौकायन।
स्रोत : कुल पदक स्थिति - बीजिंग १९९०
उत्तरा भाद्रपद नाडी मुहूर्त
ज्योतिष के अनुसार उत्तरा भाद्रपद नाडी मुहूर्त रविवार के दिन दवाई आरम्भ करने पर रोगी को स्वास्थय लाभ प्राप्त होता है। उ. भा. सोमवार की नाडी की अवधि में जीवन साथी प्राप्ति के प्रयास करने पर उतम साथी की प्राप्ति होती है। मंगलवार के दिन इस नाडी में जो भी कार्य किया जाता है। उस कार्य में व्यक्ति को सफलता प्राप्त होती है। बुधवार की नाडी मुहूर्त में धन विनियोजन का कार्य करना लाभकारी रहता है। उत्तरा भाद्रपद नाडी मुहूर्त समय में यह कार्य करने पर व्यक्ति के उतम आय की प्राप्ति की संभावनाएं बनती है। गुरुवार के दिन उ.भा. नाडी की अवधि में व्यापार का आरम्भ व व्यापार के विस्तार का कार्य करना लाभकारी रहता है। शुक्रवार में उत्तरा भाद्रपद नाडी अवधि में शुभ कार्य नहीं करने चाहिए। अशुभ कार्यो को इस अवधि में किया जा सकता है। उ. भा. नाडी दिन शनिवार की अवधि जीवन साथी के साथ कार्यो में सहयोग करने के लिये उपयुक्त रहती है।
गोविन्द बल्लभ पन्त कृषि एवं प्रौद्योगिकी विश्वविद्यालय
गोविन्द बल्लभ पन्त कृषि एवं प्रौद्योगिकी विश्वविद्यालय (पंतनगर विश्वविद्यालय या केवल "पंतनगर") भारत का पहला कृषि विश्वविद्यालय है। इसका उद्घाटन जवाहरलाल नेहरू द्वारा १७ नवंबर, १९६० को उत्तर प्रदेश कृषि विश्वविद्यालय के नाम से किया गया था। वर्ष १९७२ में इसका नाम महान स्वतन्त्रता सेनानी गोविन्द बल्लभ पंत के नाम पर गोविन्द बल्लभ पन्त कृषि एवं प्रौद्योगिकी विश्वविद्यालय कर दिया गया। यह विश्वविद्यालय पंतनगर नामक परिसर-कस्बे में पड़ता है जो उत्तराखण्ड के उधमसिंहनगर जिले में है। यह विश्वविद्यालय भारत में हरित क्रांति का अग्रदूत माना जाता है।
न्यूजीलैंड का भूगोल
न्यूजीलैँड बहुत ही सुन्दर देश हैं। न्यूजीलैँड आस्ट्रेलिया का पड़ोसी देश है तथा यह रुचिकर तथ्य है आस्ट्रेलिया के अलावा न्यूजीलैँड ही आस्ट्रेलिया महाद्वीप का दूसरा तथा एकमात्र देश है।
मुंबई मेट्रो
मुम्बई मेट्रो भारत की आर्थिक राजधानी, मुम्बई में निर्माणाधीन एक रेल-आधारित परिवहन प्रणाली है। जून २००६ में भारत के प्रधानमंत्री, मनमोहन सिंह, ने इस प्रणाली के पहले भाग की नींव रखी
बृहन्मुन्बई, भारत की वित्तीय राजधानी है। यह भारत की आर्थिक व व्यापारिक गतिविधिंयों का केन्द्रस्थान हैं। खासकर, यहाँ आस-पास ८८% लोक सार्वजनिक परिवहनका इस्तमाल करते हैं। अभीकी उपनगरीय रेल व्यवस्था मुंबईकरोंके जीवनमें बहुत महत्त्वपूर्ण हैं। हररोज, ६० लाखसे अधिक लोक इस सेवेचा उपयोग करतात. 'बेस्ट' बस सेवा पण रेल्वे स्थानकांवर जाण्यास लोकं भरपूर वापरतात. परंतु भौगोलिक बाधांमुळे या सुविधा मागणीनुसार वाढू शकल्या नाही.
भार्गव समाज
भार्गव भारत में ब्राह्मण होते हैं जो अपने आप को ऋषि भार्गव का वंसज मानते हैं।
समष्टि अर्थशास्त्र
समष्टि अर्थशास्त्र (मैक्रो इकनॉमिक्स) आर्थिक विश्लेषण की वह शाखा है जिसमें समुच्चय का विश्लेषण सम्पूर्ण अर्थशास्त्र के सन्दर्भ में किया जाता है। समष्टि अर्थशास्त्र में समस्त आर्थिक क्रियाओं का संपूर्ण रूप से अध्ययन किया जाता है। राष्ट्रीय आय, उत्पादन, रोजगार/बेरोजगारी , व्यापार चक्र, सामान्य कीमत स्तर, मुद्रा संकुचन, आर्थिक विकास, अंतरराष्ट्रीय व्यापार, आदि इसकी आर्थिक क्रियाएँ हैं जिनका विश्लेषण इसके अंतर्गत किया जाता है।
समष्टि अर्थशास्त्र, विश्लेषण प्रकृति में योगात्मक है। यह एक व्यक्तिगत इकाई के रूप में राष्ट्र के व्यवहार का अध्ययन करता है। सबसे महत्वपूर्ण मैक्रोइकॉनॉमिक्स चर हैं राष्ट्रीय आय, राष्ट्रीय निवेशमुद्रा की क्रय शक्ति में बदल, मुद्रास्फीति और संकुचन, अर्थव्यवस्था में रोजगार का स्तर, बजटीय सरकार की नीति और देश के भुगतान संतुलन और विदेशी मुद्रा। मैक्रोइकॉनॉमिक्स अर्थव्यवस्था एक पूरे रूप में संचालन का विश्लेषण करती है। यह अर्थव्यवस्था के प्रदर्शन में सुधार करने के लिए नीतियों की सिफारिश करती है।
दोर्न्बुश और फिशर के अनुसार, "मैक्रोइकॉनॉमिक्स बूम्स् और मंदी के साथ एक पूरे के रूप में अर्थव्यवस्था के व्यवहार से चिंतित है, अर्थव्यवस्था के कुल माल और सेवाओं के उत्पादन और उत्पादन की वृद्धि, मुद्रास्फीति और बेरोजगारी की दर, भुगतान और मुद्रा के संतुलन।"
यह मैक्रोइकॉनॉमिक्स की विषय वस्तु राष्ट्रीय आय और रोजगार और अल्पावधि में अपने उतार चढ़ाव है कि उपरोक्त परिभाषा से स्पष्ट है। सामान्य मूल्य स्तर बढ़ जाता है और अर्थव्यवस्था में मुद्रास्फीति का कारण बनता क्यों है यह भी बताते हैं। आधुनिक अर्थव्यवस्था को आर्थिक विकास कहा जाता है जो कम समय में उत्पादन क्षमता और राष्ट्रीय आय में वृद्धि हुई है, जो कि निर्धारित कारकों का विश्लेषण कहा जाता है। मैक्रोइकॉनॉमिक्स संपूर्ण आर्थिक प्रणाली की कार्यप्रणाली को समझने में मदद करता है। यह अर्थव्यवस्था के कामकाज का विश्लेषण करने के लिए उपकरणों और तकनीकों को प्रदान करता है। यह इस तरह के राष्ट्रीय आय के आँकड़े, मुद्रास्फीति सूचकांक और विदेशी दर दृढ़ संकल्प, के रूप में कुल चर, कंप्यूटिंग के लिए उपकरण प्रदान करता है। इन सभी सूचकांकों देश के आर्थिक प्रदर्शन का मूल्यांकन करने में उपयोगी होते हैं।
समष्टि आर्थिक विश्लेषण का महत्व सौद्धान्तिक एवं व्यावहारिक दृष्टि से सन् 1929 की विश्वव्यापी महा मंदी के बाद अत्यधिक बढ़ गया था। पिछले कुछ वर्षों में इसमें तीव्रगति से वृद्धि हुई है। समष्टि आर्थिक विश्लेषण का अध्ययन कई कारणों से महत्वपूर्ण है, जो निम्नलिखित दिये गये हैं :
संघीकृत राज्य माइक्रोनेशिया
संघीकृत राज्य माइक्रोनेशिया (Federated States of Micronesia), एक स्वतन्त्र, सम्प्रभु द्वीपीय राष्ट्र है, जो पश्चिम से पूर्व तक चार राज्यों से मिलकर बना है: याप, चूक, पोह्न्पेई और कोस्राए। यह कुल मिलाकर ६०७ छोटे द्वीपों से मिलकर बना है जो पश्चिमी प्रशान्त महासागर में २,७०० किमी तक फैले हैं।
सोलर इंपल्स
सोलर इंपल्स (अंग्रेजी:Solar impulse ;हिन्दी अनुवाद: सौर आवेग), एक यूरोपीय लंबी दूरी की सौर ऊर्जा चालित विमान परियोजना है जिसे इकोले पॉलीटेक्निक फेडरल डी लॉज़ेन द्वारा संचालित किया जा रहा है। परियोजना की शुरुआत बर्ट्रेंड पिकार्ड द्वारा की गयी है, जिन्होने संयुक्त रूप से पहली बार एक गुब्बारे से बिना रूके दुनिया का चक्कर लगाया था। सौर ऊर्जा चालित यह पहला विमान जिसका स्विस विमान पंजीकरण कूट HB -SIA है, एकल सीट वाला विमान है और यह अपनी ही शक्ति से उड़ान भरने और लगातार 36 घंटे तक हवा मे उड़ते रहने में सक्षम है। इस विमान ने अपनी पहली सफल उड़ान पश्चिमी स्विटज़रलैंड के पेयर्न हवाई अड्डे से 7 जुलाई 2010 को भरी थी। इस उड़ान के दौरान यह विमान लगातार 26 घंटे हवा में उड़ता रहा जिसमें रात के 9 घंटे भी शामिल हैं। विमान को 8 जुलाई 2010 को इसी हवाई अड्डे पर वापस उतारा गया। अप्रैल 2010 में इस विमान ने अपनी पहली दिन की उड़ान सफलतापूर्वक पूरी की थी। विमान को स्विस वायुसेना के पूर्व लड़ाकू पायलट 57 वर्षीय एंड्रे बॉशबर्ड ने कड़कड़ाती ठंड के बीच उड़ाया। बकौल एंड्रे पिछले चालीस सालों के पायलट जीवन में यह उनकी सर्वाधिक रोमांचकारी उड़ान थी जिसे उन्होंने बगैर किसी ईंधन और पर्यावरणीय प्रदूषण के पूरा किया।
इस विमान के पंखों पर बेशकीमती और 63.4 मीटर लंबे सौर पटल (सोलर पैनल) लगे हैं। पायलट ने इस विमान को दिन की उड़ान के समय इसे 8,500 मीटर की ऊंचाई पर रखा जिससे सूरज की रोशनी से मिलने वाली ऊर्जा को विमान ने संरक्षित किया और इसी ऊर्जा से रात में 1,500 मीटर की ऊंचाई पर विमान को उड़ाया गया।
काढ़ा
जल में पत्तियाँ, तना, फल, फूल या कोई अन्य रसायन डालकर उसे उबालने पर जो पदार्थ बनता है उसे क्वाथ या काढ़ा कहते हैं।
तंत्र के अनुसार इन पाँच वृक्षों —जामुन, सेमर, खिरैटी, मोलसिरी ओर बेर का कषाय 'पंचकषाय' कहलाता है। यह कषाय छाल को पानी में भिगोकर निकाला जाता है और दुर्गा के पूजन में काम आता है।
कषाय (क्वाथ) पांच प्रकार के होते हैं, जिन्हें सम्मिलित रूप से 'पंचकषाय' कहते हैं—
1. स्वरस
2. कल्क
3. क्वाथ
4. हिम
5. फांट
ये पांचों प्रकार के क्वाथ मधुर, अम्ल, कटु, तिक्त और कषाय रस वाले द्रव्यों से बनाए जाते हैं। स्वरस से कल्क, कल्क से क्वाथ, क्वाथ से हिम और हिम से फांट हल्का होता है। अर्थात् इनकी शक्ति (लाघव) क्रमशः घटते हुए क्रम में होती है।एक बर्तन में दो ग्लास पानी डालें। अब इसमें तुलसी, इलाइची पाउडर, काली मिर्च, अदरक और मुनक्का डाल ले । अब इन सभी सामग्री को अच्छे से मिला ले और इसे 15 मिनट तक गैस चूल्हे पर उबाल लें। इसके बाद इसे ठंडा होने रख दें और छानकर पी लें। इसमें मौजूद काली मिर्च कफ निकालने का काम करती है। वहीं, तुलसी-अदरक और इलाइची पाउडर में एंटी-इंफ्लेमेटरी गुण होते हैं। तुलसी में एंटी-माइक्रोबल प्रॉपर्टीज होती हैं, जो सांस से जुड़े इन्फेक्शन्स को मारने का काम करती हैं।
बनफ्शा
बनफ्शा (Viola odorata) सर्दी-खाँसी और कफ प्रकोप को दूर करने वाली जड़ी-बूटी है, जो आयुर्वेदिक और यूनानी चिकित्सा पद्धति में एक समान रूप से उपयोग में ली जाती है।
बनफ्शा की पैदावार कश्मीर और हिमालय की घाटियों में पाँच से छह हजार फीट की ऊँचाई पर होती है। इसका आयात ईरान से भी किया जाता है और ईरान की बनफ्शा बहुत उत्तम जाति की होती है।
विभिन्न भाषाओं में नाम : संस्कृत- नीलपुष्प, हिन्दी- बनफ्शा, मराठी- बनफ्शाहा, गुजराती- वनपशा, बंगला- बनोशा, तमिल- बयिलेट्टु, फारसी- बनफ्शा, इंग्लिश - वाइल्ड वायलेट, लैटिन - वायोला ओडोरेटा
गुण : बनफ्शा का पंचांग (पाँचों अंग) लघु, स्निग्ध, कटु, तिक्त, उष्ण और विपाक में कटु है। स्निग्ध, मधुर और शीतल होने से यह वातपित्त शामक और शोथहर है। यह जन्तुनाशक, पीड़ा शामक और शोथ दूर करने वाला है।
यह द्रव्य ईरान से आता है और भारत में कश्मीर और पश्चिमी हिमालय के समशीतोष्ण प्रदेश में पाँच-छह हजार फीट की ऊँचाई पर पैदा होता है। उत्तरी भारत में बनफ्शा की जगह इसकी अन्य प्रजातियों का प्रयोग होता है, जिनके नाम हैं वायोला साइनेरिया और वायोला सर्पेन्स। इसके पत्ते अण्डाकार, हृदयाकार, नुकीले, कंगूरेदार, फूल बैंगनी रंग के और क्वचित सफेद होते हैं। इसमें छोटी-छोटी डोड़ी भी लगती है। इसके पंचांग और फूल, दोनों औषधियों के रूप में काम में आते हैं।
दोनों प्रजातियों के गुण-लाभ समान हैं और इनमें बनफ्शा से अधिक सुगन्ध होती है। इसकी जड़ विरेचन गुण वाली, ज्वर शामक, कफ निकालने वाली, पौष्टिक, पसीना लाने वाली, प्यास और जलन को शांत करने वाली होती है।
सदानन्द घिल्डियाल
सदानंद घिल्डियाल (1898-1928) जन्म क्टूलस्यू गाँव खोला में हुआ। वे आयुर्वेद के विद्वान् ही नहीं शुद्ध साहित्यिक भी थे। उनका "प्रायश्चित्त" शीर्षक हिंदी नाटक तथा "भावकुसुमांजलि" शीर्षक अप्रकाशित कविताएँ उनकी साहित्यिक प्रतिभा का प्रमाण प्रस्तुत करती हैं। विशुद्ध साहित्यसाधना के अतिरिक्त उन्होंने आयुर्वेद के कई ग्रंथों पर टीकाएँ लिखीं तथा "रसतरंगिणी" नामक आयुर्वेद विषयक ग्रंथ की रचना की। संस्कृत की कोमल कांत पदावली में लिखे इस ग्रंथ की विद्वानों ने भूरि भूरि प्रशंसा की है।
सत्यशरण रतूड़ी
सत्यशरण रतूड़ी 'चंचरोक' का जन्म गोदी (टिहरी) में हुआ। आप द्विवेदी युग के प्रसिद्ध कवियों में माने जाते हैं। उनकी कविताएँ प्राय: "सरस्वती" में प्रकाशित होती थीं। वे अत्यंत भावुक और सहृदय कवि थे। आचार्य महावीरप्रसाद द्विवेदी ने अपने एक पत्र में (2 मार्च 1938 को म्यामचंद नेगी को लिखित) इन शब्दों में उनकी प्रतिभा को स्वीकार किया था : "स्वर्गवासी पं॰ सत्यशरण जी रतूड़ी सुकवि थे। भाषा पर उनका अच्छा अधिकार था। उनकी वाणी में रस था। उनकी कविताएँ सरस, सरल और भावमयी होती थीं। इससे मैं उन्हें सरस्वती में स्थान देता था।" उनकी कविताएँ विश्वरंदत्त उनियाल द्वारा संपादित "सत्य कुसुमांजलि" में संगृहीत हैं। उनकी "शांतिमयी शैय्या" कविता रामनरेश त्रिपाठी की "कवितावली" में मिलती है।
सनातनानंद सकलानी
सनातनानंद सकलानी "सत्कविदास" का जन्म श्रीनगर में हुआ। रतूड़ी जी की ही भाँति गढ़वाली और हिंदी दोनों भाषाओं में कविता करते थे। उनकी कुछ कविताएँ "गढ़वाली" में प्रकाशित भी हुई थीं। हिंदी में उनकी कविताएँ "सरस्वती", "माधुरी" और "बंगवासी" में छपती रहती थीं। वे हिंदी के उन गिने-चुने कवियों में थे, जिनका अभ्युदय "सरस्वती" के प्रकाशन के साथ हुआ था। 1905 से 1924 तक वे सरस्वती में लिखते रहे।
सनिधातृ
कौटिल्य के अर्थशास्त्र में वित्त संबंधित दो प्रमुख अधिकारियों का उल्लेख है जिनके नाम 'समाहतृ' अथवा समाहर्ता तथा 'सनिधातृ' अथवा संनिधाता हैं। उनके कर्तव्यों का भी इसी ग्रंथ में उल्लेख मिलता है। वैदिक काल में भी "समगृहिर्तृ" तथा "भाग दुग्ध" नामक पदाधिकारी वित्त तथा आय का लेखा ब्योरा रखते थे। यह संभव है कि वैदिक सगृहितृ तथा कौटिल्य के सनिधातृ का कार्यक्षेत्र एक ही रहा हो।
कौटिल्य के अनुसार "सनिधातृ" का कार्य राजकीय आयकर को विधिवत् वसूली तथा उस राजकोष में जमा करना था। इस मुख्य कर्तव्य के अतिरिक्त बहुमूल्य मणि तथा स्वर्ण भंडार तथा धान्यकोष भी उसके संरक्षण में था। इनके कर्मचारी "सनिधातृ" से आदेश लेते थे। आयुधागार (शस्त्रों के रखने का स्थान), कारागार तथा न्यायालय पर भी इसका नियंत्रण था। यह प्रतीत होता है कि कौटिल्य के अर्थशास्त्र का यह अधिकारी, जिसका संबंध कदाचित् मौर्य शासनव्यवस्था से हो सकता है, केंद्रीय था तथा उसका संरक्षण और कार्यक्षेत्र वित्त के अतिरिक्त अन्य विषयों से भी था। "सनिधातृ" को राजकीय आय तथा व्यय का प्राथमिक ज्ञान था। वह प्रति वर्ग बजट बनाता था, तथा उसके कार्यालय में 100 वर्ष तक के वित्त आँकड़े रहते थे। शुक्रनीति शास्त्र में "सनिधातृ" को सुमंत्रा तथा "समाहतृ" को अमात्य लिखा है। ऐतिहासिक दृष्टिकोण से किसी भी भारतीय राज्यवंश की शासनव्यवस्था में सनिधातृ का उल्लेख नहीं मिलता। हो सकता है, यह केवल उपर्युक्त ग्रंथों तक ही सीमित रह गया हो। "सनिधातृ" के साथ समाहतृ का उल्लेख कौटिल्य के अर्थशास्त्र में मिलता है। उसका क्षेत्र गढ़, खान, कृषि, वन तथा मार्ग और पशु विभाग तक ही सीमित था। ये दोनों पदाधिकारी विभिन्न विभागों से मुख्यतया वित्त तथा राजकर से संबंधित प्रतीत होते हैं।
रासायनिक प्रतीक
रासायनिक तत्वों के नामों के संक्षिप्त रूपों को रासायनिक प्रतीक कहते हैं। उदाहरण के लिए, नीचे एक रासायनिक अभिक्रिया को प्रतीकात्मक रूप में अभिव्यक्त किया गया है। इसमें (H) हाइड्रोजन के लिए एवं (O) आक्सीजन के लिए
तत्वों के विशिष्ट समस्थानिक दिखाने, उनके परमाणु भार दिखाने एवं उनके आयनन की अवस्था या आक्सीकरण अवस्था आदि दिखाने के लिए रासायनिक संकेतों के साथ 'उपलिपि' (सबस्क्रिप्ट) एवं 'अधिकलिपि' (सुपरस्क्रिप्ट) भी जोड़े जाते हैं।
निम्नलिखित सूची में सभी रासायनिक तत्वों को उनके परमाणु संख्या के बढ़ते क्रम में रखा गया है-
पर्यावरन सुरक्श
पर्यावरण संरक्षण पर्यावरण की रक्षा का एक व्यक्ति, संगठन या सरकारी स्तर पर, अभ्यास है, प्राकृतिक पर्यावरण और मानव (या) के लाभ के लिए। कारण जनसंख्या का दबाव और हमारी प्रौद्योगिकी बिओफिसिकल पर्यावरण के लिए अपमानित किया जा रहा है, कभी कभी स्थायी रूप से। इस मान्यता प्राप्त किया गया है और सरकारों गतिविधियों है कि पर्यावरण का क्षरण के कारण मजबूरी पर रखने लगेल्। पर्यावरण आंदोलन द्वारा 1960 के दशक के बाद से विभिन्न सक्रियता पर्यावरण के मुद्दों के बारे में जागरूकता पैदा कर दी है। वहाँ मानव गतिविधि और सुरक्षा उपायों के पर्यावरणीय प्रभाव की सीमा पर एक पूर्ण सहमति कभी कभी नहीं है कि आलोचना की। शैक्षणिक संस्थानों अब पर्यावरण अध्ययन, पर्यावरण प्रबंधन और पर्यावरण इंजीनियरिंग जैसे पाठ्यक्रमों की पेशकश है कि अध्ययन के इतिहास और पर्यावरण संरक्षण के तरीकों। पर्यावरण के संरक्षण के विभिन्न मानव गतिविधियों से की जरूरत है। बर्बाद, प्रदूषण, जैव विविधता की हानि, इनवेसिव प्रजाति के परिचय, आनुवांशिक रूप से परिष्कृत अवयव और toxics जारी पर्यावरण संरक्षण से संबंधित मुद्दों में से कुछ हैं।
पर्यावरण सुरक्शा
पर्यावरण संरक्षण पर्यावरण की रक्षा का एक व्यक्ति, संगठन या सरकारी स्तर पर, अभ्यास है, प्राकृतिक पर्यावरण और मानव (या) के लाभ के लिए। कारण जनसंख्या का दबाव और हमारी प्रौद्योगिकी बयोफ्य्सीकल पर्यावरण के लिए अपमानित किया जा रहा है, कभी कभी स्थायी रूप से। इस मान्यता प्राप्त किया गया है और सरकारों गतिविधियों है कि पर्यावरण का क्षरण के कारण मजबूरी पर रखने लगे। पर्यावरण आंदोलन द्वारा 1960 के दशक के बाद से विभिन्न सक्रियता पर्यावरण के मुद्दों के बारे में जागरूकता पैदा कर दी है। वहाँ मानव गतिविधि और सुरक्षा उपायों के पर्यावरणीय प्रभाव की सीमा पर एक पूर्ण सहमति कभी कभी नहीं है कि आलोचना की।
शैक्षणिक संस्थानों अब पर्यावरण अध्ययन, पर्यावरण प्रबंधन और पर्यावरण इंजीनियरिंग जैसे पाठ्यक्रमों की पेशकश है कि अध्ययन के इतिहास और पर्यावरण संरक्षण के तरीकों। पर्यावरण के संरक्षण के विभिन्न मानव गतिविधियों से की जरूरत है। बर्बाद, प्रदूषण, जैव विविधता की हानि, इनवेसिव प्रजाति के परिचय, आनुवांशिक रूप से परिष्कृत अवयव और तौक्सि जारी पर्यावरण संरक्षण से संबंधित मसलों के हैं।
भारतीय नाप एवं तौल
भारत में मापन का इतिहास बहुत पुराना है। वर्तमान में भारत में मापन की अन्तरराष्ट्रीय प्रणाली (SI) प्रचलित है। इसके पहले अंग्रेजों ने ब्रिटिश प्रणाली लागू की थी। उसके पूर्व अकबर के समय में एक अन्य प्रणाली लागू की गयी थी। किन्तु अकबर के पहले एक अन्य प्रणाली ही थी।
8 खसखस = 1 चावल
8 चावल या 4 धान = 1 रत्ती
6 रत्ती = 1 आन
8 रत्ती = 1 माशा
5 सीकीस = 1 कंचा
10 माशा = 1 भरी
12 माशा या 16 आना = 1 तोला
5 तोला = 1 छटाँक
4 छटाँक = 1 पाव
4 पाव (16 छटाँक) = 1 सेर
5 सेर = 1 पंसेरी
8 पंसेरी या 40 सेर = 1 मन = 82 2/7 पाउंड (ऐर्डुपॉयज़) = 100 पाउंड ट्राँय
4 अंगुल = 1 गिरह
16 गिरह = 1 गज
3 गिरह = 1 गट्ठा
20 गट्ठा = 2 जरीब
29 1/8 जरीब = 1 मील
3 हाथ = 1 करम
10 करम = 1 जरीब
60 अनुपल = 1 विपल
60 विपल = 1 पल
60 पल = 1 दंड या 1 घड़ी
60 दंड = 1 दिन
7 दिन = 1 सप्ताह
30 दिन = 1 महीना
12 महीना = 1 वर्ष
100 वर्ष = 1 शताब्दी
1 वर्ग हाथ = 1 गंडा
20 गंडा = 1 चटक
16 चटक = 1 कट्ठा या 20 धूर
20 कट्ठा = 1 बीघा
1 बीघा = 3065 वर्ग गज
1 एकड़ = 3 बीघा 8 चटक
4840 वर्ग गज = एक एकड़39 1/4 वर्ग हाथ = 1 काठी
20 काठी = 1 पांद
20 पांद = 1 बीघा
6 बीघा = 1 रुकेह
20 रुकेह = 1 चाहुर
१ गुंठा = [३३ फुट x ३३ फुट ] = १०८९ चौ फुट
१ एकर = ४० गुंठे400 वर्ग फुट = 1 मनाई
24 मनाई = 1 काउनी
484 काउनी = 1 वर्ग मील
121 काउनी = 160 एकड़1 वर्ग करम = 1 सीरसई
9 सीरसई = 1 मार्ला
20 मार्ला = 1 कनाल
5 कनाल = 1 बीघा
8 कनाल = 1 एकड़ या 1 घुमा20 कचवांसी = 1 बिस्वांसी
20 बिस्वांसी = 1 बिस्वा
20 बिस्वा = 1 बीघा
1 बीघा = 55 x 55 वर्ग गज
1 एकड़ = 1.6 बीघा